يعني الكل عارف ان حجم المديونية ضخم والحكومة بتحاول تعالج الموضوع بعدة افكار بس المشكلة ان كل افكاركم تتجه نحو المواطن اللي بالاصل ياخذ راتبه من الحكومة يعني متوسط دخل الفرد 250 دينار تقريبا منهم 100 دينار مواصلات وكهرباء وتلفون ومائة دينار اكل وشرب عادي مش وسط اقل من الوسط و50 دينار ادوية ولبس من الباليه وحذاء كل سنة مرة من وين يجيب الضرايب اللي الحكومه بدها المواطن يدفعها يمكن ما بيعرف المواطن انه لازم كل اردني من الستة مليون شخص عايشين بهذا التراب الغالي لازم يدفع مبلغ بين 35 الى 43 دينار ضرائب مباشرة او غير مباشرة هذا اذا كان دخله 250 دينار اما اذا كان دخله يتجاوز 1500 دينار فهو معفي من اي ضريبة لانه حرام ما بدها الحكومة تتحمل خطيته وتاخذ من ثروته هذه الضرائب .